Kossuth Lajos, született 1802.Szeptember 19, Monok településén, Magyar államférfi, a Batthyány kormány pénzügyminisztere, a Honvédelmi Bizottmány elnöke és Magyarország kormányzó-elnöke volt. A 19. századi magyar történelem egyik legkiemelkedőbb alakja, aki a magyar szabadságharc vezetőjeként vált híressé. Tanulmányait Sárospatakon kezdte, majd jogi pályára lépett, és ügyvédként tevékenykedett.

Politikai karrierje a reformkorban indult, a magyar nemesi reformmozgalmak egyik vezéralakjává vált. 1832-36os országgyűlésen a Liberális eszmék támogatója volt, és itt kezdett képességeivel kitűnni. A politikai eseményekkel kapcsolatos híreket és jelentéseket az Országgyűlési Tudósításokban publikálta, mely miatt széles körben ismertté vált.

Az 1848. februári francia forradalom hírére március 3-án felirati javaslatában az ellenzék programjának sürgős törvénybe iktatását követelte. A Batthyány-kormányban pénzügyminiszter lett, nevéhez fűződik az önálló magyar pénz (Kossuth-bankó) megteremtése és az ország első költségvetésének összeállítása. A törekvő kormány álláspontját képviselte, ugyanakkor szorosabb kapcsolatba lépett a radikálisokkal.

A király minisztere volt, de emellett nyíltan kikelt az ausztriai kormány ellen, mellyel Magyarország felmondhatta a barátságot. Visszatért régi foglalkozásához is: július 1-jétől jelent meg Kossuth Hírlapja, amelyet ő sugalmazott és melyben ő írta a legsokkolóbb cikkeket.

Miután Windisch-Grätz 1848-ban legyőzte a felsődunai magyar sereget és Pesthez közeledett, Kossuth az országgyűléssel együtt Debrecenbe költözött. Itt fejtette ki a leglázasabb tevékenységet akkor, midőn mindenfelé azt ellenségei azt híresztelték, hogy kivándorlásra, menekülésre gondol. Beszédeket tartott az országgyűlésen, ahol az igen erős Békepárt egyre nyíltabban kelt ki ellene, levelezett a hadvezérekkel, utasításokat, parancsokat küldözgetett, majd maga is elindult a táborba, vitézségre buzdítva a katonákat, összetartásra a vezéreket. Neki kellett gondoskodnia a sereg utánpótlásáról, felszereléséről, élelmezéséről, a lelkesedésnek és az áldozatkészségnek ébrentartásáról is.

A szabadságharc végső szakaszában felismerte, hogy új intézkedések lennének szükségesek a magyarországi nem-magyar népek nemzeti jogainak biztosítására. Egyre világosabbá vált, mennyire bajos Kossuthnak, a polgári kormányzónak, akitől ellenfelei még a személyes bátorságot is megtagadták, igazgatni az országot akkor, amikor annak léte a háborútól és annak vezetésétől függött.

Buda elfoglalása volt a magyar ügy utolsó diadala. Kossuth Pestre tette át a kormány székhelyét, de az osztrákok újabb betörése és az orosz intervenció miatt csak rövid ideig maradhatott itt, az országgyűléssel együtt Szegedre, majd Aradra vonult. Amikor a haza már elveszett, a temesvári csata után, ahol Haynau legyőzte Bem Józsefet és Dembinszkyt, Kossuth 1849. augusztus 11-én Aradon Görgeire ruházta a legfőbb polgári és katonai kormányzatot, aki röviden ezután letette a fegyvert. A világosi fegyverletétel után Kossuth török földre menekült.

1894 márciusában Kossuth az Influenzának áldozatává vált. Eleinte ideiglenes sírhelybe temettérk, majd a Kossuth-Mauzóleumot elkezdték megépíteni, ahol 1909 óta ott találhatóak hamvai.