Széchenyi István (1791. szeptember 21. – 1860. április 8.) a 19. századi Magyarország egyik legkiemelkedőbb politikusa, gazdasági és társadalmi reformere volt. A modern Magyarország megteremtésének egyik legfontosabb alakja, akit „a legnagyobb magyar”-ként emlegetnek. Széchenyi nem csak politikai, hanem gazdasági és kulturális téren is nagy hatással volt a hazára.

Széchenyi arisztokrata családból származott, ami lehetőséget adott számára, hogy tanulmányait külföldön folytassa és kapcsolatokat alakítson ki Európában. Fiatal korában bejárta Európa több országát, és tapasztalatai mély hatást gyakoroltak reformelképzeléseire. A legnagyobb hatással Nagy-Britannia volt rá, ahol láthatta a gazdasági fejlődés és a társadalmi reformok eredményeit. Ezek a tapasztalatok alapozták meg Széchenyi azon törekvéseit, hogy Magyarországot is modernizálja. Hazatérése után Magyarország és Erdély nevezetesebb városait kereste fel és utazása alatt több, életre szóló ismeretséget és barátságot kötött. Ekkor látogatta meg Felsőbüki Nagy Pált és Wesselényi Miklós bárót is, akivel szoros barátságot kötött, bár ez a kapcsolat később, eltérő politikai nézeteik miatt, megromlott.

Széchenyi műveivel és cselekedeteivel próbált reformokat végrehajtani Magyarországon, hogy az ország kiléphessen a feudális viszonyok közül és modern nemzetállammá válhasson, legismertebb műve, a Hitel (1830) a gazdasági fejlődés alapját jelentette Magyarország számára. Ebben Széchenyi arra hívta fel a figyelmet, hogy a hitel a gazdasági növekedés egyik legfontosabb eleme. Ő alapította meg 1825-ben a Magyar Tudós Társaságot, amely ma a Magyar Tudományos Akadémia. Jelentős szerepet játszott a Lánchíd megépítésében is, amely az első állandó híd volt a Dunán, amely összekötötte Pestet és Budát.

Széchenyi tevékenysége a magyar gazdasági és társadalmi élet számos területére kiterjedt. Támogatta a mezőgazdaság, az ipar és a közlekedés fejlesztését, különösen a hajózás és a vasút terén. Emellett fontosnak tartotta a magyar nyelv és kultúra fejlesztését is. Bár Széchenyi konzervatívabb volt kortársainál, mint például Kossuth Lajos, mégis hatalmas szerepet játszott a reformkor elindításában és a magyar társadalom fejlődésének megalapozásában.

Élete végén pszichés betegségben szenvedett, a bécsi rendőrség 1860. március 3-án házkutatást tartott Széchenyinél, halála előtt néhány nappal utoljára ennyit jegyzett fel naplójába: „Kann mich nicht retten”, azaz: „nem tudom megmenteni magam”. vitatott körülmények között önmaga ellen fordította fegyverét: bal tenyerét vízszintesen a szemöldökéhez szorítva felülről megtámasztva a pisztolycsövet, a fegyvert jobb kezével meghúzta a ravaszt.